wickkiey/tamil-wikipedia-chunked huggingface dataset:
# ஜுபிளி ஹில்ஸ்

## வரலாறு

இப்பகுதியை உருவாக்கும் யோசனை 1963 இல் ஏற்பட்டது. 1967 ஆம் ஆண்டில், இந்திய ஆட்சிப் பணி அதிகாரியும் பத்மசிறீ விருது வென்றவருமான, சல்லகலா நரசிம்மம் அவர்கள் "காலனியின் சரியான வளர்ச்சிக்கு உதவிடுமாறு" நாட்டின் குடியரசுத் தலைவரை கேட்டுக் கொண்டார். இவர் சென்னையில் திட்டமிட்டு பல காலனிகளை உருவாக்கியதில் சிறந்த நபராகக் கருதப்பட்டவர். அந்த நேரத்தில், ஜூபிலி ஹில்ஸ் வளர்ச்சி இல்லாமல் ஒரு மலைப்பாங்கான நிலப்பகுதியாக இருந்தது. திரு. சி. நரசிம்மம் அவர்களின் குடும்பம், ஜூபிளி ஹில்ஸில் முதல் வீட்டை கட்டியமைத்து, முதல் குடியிருப்பாளர்களாக மாறியது. 1980 ஆம் ஆண்டில், இப்பகுதியில் அடுத்தடுத்த வளர்ச்சியை ஆரம்பித்து 350 இடங்களில் 350 வீடுகள் கட்டப்பட்டன.
# ஜுபிளி ஹில்ஸ்

## வணிக பகுதி

தெலுங்குத் திரைப்படத் துறையின் தாயகமான திரைப்பட நகர் ஜூப்ளி ஹில்ஸின் மையமாக அமைந்துள்ளது, ராமாநாயுடு படப்பிடிப்பு அரங்கம், பத்மாலயா படப்பிடிப்பு அரங்கம் மற்றும் அன்னபூர்ணா படப்பிடிப்பு அரங்கம் போன்றவைகள் இங்கே அமைந்துள்ளன. இங்கே தெலுங்குத் திரைப்பட தொழில்துறையின் நடிகர்கள், வணிகத் தொழிலாளர்கள் மற்றும் முன்னணி அரசியல்வாதிகள் ஆகியோரும் குடியிருக்கின்றனர்.  
தெலங்காணா மற்றும் ஆந்திரப்பிரதேச மாநிலங்களின் அரசியல் முக்கியத்துவம் வாய்ந்த இடமாக ஜூபிளி ஹில்ஸ் உள்ளது. தெலுங்கானா இராட்டிர சமிதி சமீபத்தில் தனது கட்சியின் தலைமையகத்தை இங்கு கட்டியுள்ளது, மேலும் தெலுங்கானா முதலமைச்சர் க. சந்திரசேகர் ராவ் இங்கு வசிக்கிறார். எல். வி. பிரசாத் பகுதியில் தெலுங்கு தேசம் கட்சியின் தலைமையகம் அமைந்துள்ளது. மேலும் ஆந்திர பிரதேச முதலமைச்சர் நா. சந்திரபாபு நாயுடு ஆகியோர் இந்த பகுதியில் வசிக்கின்றனர். பிரசா ராச்யம் கட்சியின் தலைமையகம் காங்கிசு கட்சியுடன் இணைவதற்கு முன் சாலை எண் 45 இல் அமைக்கப்பட்டது. எப்போதாவது பெரிய அளவிலான அரசியல் பேரணிகள் இந்த இடத்தில் நடத்தப்படுகின்றன.  
ஜூபிளி ஹில்ஸ் அதன் உயரமான குடியிருப்பு நிலைக்கு கூடுதலாக வணிக வளாகத்தின் நடுவே உள்ளது. SVM @ 36 போன்ற பல்வேறு இடங்களில் கேளிக்கை மற்றும் பந்து வீச்சுப் பகுதி அமைந்துள்ளது. இங்கு தாஜ் மஹால் விடுதி, டெஸ்டா ரோஸா, வெக்ஸ், கஃபே லாட்டே, பாரிஸ்டா, ஸ்டார்பக்ஸ், மற்றும் காபி டே போன்ற பல்வேறு விடுதிகள் மற்றும் கேஃப்கள் அமைந்துள்ளது. சியாஸ், கேட்வே மீடியா, ராதா ரியல் எஸ்டேட், லான்கோ குளோபல் சிஸ்டம்ஸ், பிரைஸ் வாட்டர் ஹவுஸ் கூப்பர்ஸ், ஐசிஐசிஐ மற்றும் எச்.டி.எஃப்.சி போன்ற பெருநிறுவனங்களின் தலைமையகம் மற்றும் அலுவலகங்கள் இப்பகுதியில் அமைந்துள்ளன.
# ஜுபிளி ஹில்ஸ்

## வணிக பகுதி

### சுகாதார மற்றும் கல்வி

தென்னிந்திய இதய ஆரோக்கிய விழிப்புணர்வு மையமான சர்வதேச இலாப நோக்கற்ற நிறுவனமான இந்திய இதய சங்கத்தின் தலைமையிடம் இங்கு அமைந்துள்ளது..
# ஜுபிளி ஹில்ஸ்

## வணிக பகுதி

### வழிபாட்டு இடங்கள்

சீதா ராமசாமி கோயில், சகன்னாதர் கோயில் மற்றும் பெத்தம்மா கோவில் ஆகியவை இப்பகுதியில் மிகவும் பிரபலமாக உள்ளன.
# ஜுபிளி ஹில்ஸ்

## வணிக பகுதி

### ஊடகம்

ஜூபிளி ஹில்ஸில் பெரிய ஊடகங்களின் அலுவலகங்கள் அமைந்துள்ளது. என்டிவி, யூப்டிவி, டிவி-9, டிவி5, டி செய்திகள், ஆர்.எம்.எஃப்டி ரெயின்போ ஊடகம், மகா டிவி, வி 6, சிவிஆர் செய்திகள், முதலியன ஜூப்ளி ஹில்ஸ் மற்றும் கவூரி ஹில்ஸில் அமைந்துள்ளன. பெரும்பான்மையான முன்னணி தெலுங்கு ஊடகங்களின் தலைமையிடகமாக ஜூப்ளி ஹில்ஸ் மாறிவிட்டது.
# ஜுபிளி ஹில்ஸ்

## வணிக பகுதி

### அழகு மற்றும் விளையாட்டு

இங்குள்ள வசதியான நகர்ப்புற வகுப்பினருக்கு ஜூபிளி ஹில்ஸ் சில அழகு நிலையங்களைக் கொண்டுள்ளது.
# ஜுபிளி ஹில்ஸ்

## பொழுதுபோக்கு

கேபிஆர் தேசிய பூங்கா மற்றும் மனிதர்கலால் உருவாக்கப்பட்ட ஒரு குளம், தாமரை குளம், போன்றவை நடைபயிற்சி மற்றும் ஓடுபவர்களால் பயன்படுத்தப்படுகின்றன. மேலும், இப்பகுதியில் துர்கம் செருவு மற்றும் ஹக்கிம்பேட்டு குன்டா என்ற இரண்டு குறிப்பிடத்தக்க இயற்கை நீர் அமைப்புகள் உள்ளன . துர்கம் செருவில் படகு, மலையேற்றம், உணவகங்கள், மற்றும் ஒரு திறந்த வெளி டிஸ்கோ போன்றவைகள் பார்வையாளர்களுக்கு ஒரு முக்கிய இடமாக உள்ளது. சாலை எண் 37 இல் வர்த்தக மையத்திற்கு பின் அமைந்துள்ள இப்பகுதியில் கலைக்கூடம் ஒன்று அமைந்துள்ளது.  
இப்பகுதியில் ஜூபிலி ஹில்ஸ் சர்வதேச விடுதி, பிலிம் நகர் விடுதி மற்றும் ஹைதராபாத் ஜிம்கானா ஆகிய பொழுது போக்கு இடங்கள் அமைந்துள்ளன. வெளிப்புற அளவிலான குளங்கள், உட்புற மற்றும் வெளிப்புற உணவகங்கள், வெளிப்புற திரைப்பட திரையரங்குகள், நூலகம், பெரும் அரங்குகள், விளையாட்டு மைதானங்கள், நீரூற்றுகள், பூப்பந்து மைதானம், சுவர்ப்பந்து மைதானம், கூடைப்பந்து மைதானம், மட்டைப்பந்து மைதானம் உள்ளிட்ட பிரத்யேக உறுப்பினர் மட்டுமே இணைந்துள்ள ஜூபிளி ஹில்ஸ் சர்வதேச விடுதி (JHIC) ஒன்று உள்ளது. பில்லியர்ட்ஸ் ஹால், இயற்கை பூங்காக்கள், மற்றும் பெரும் லாபி போன்றவைகளும் அடங்கியுள்ளன. தெலுங்கானா மற்றும் ஆந்திரப் பிரதேசத்தின் அரசியல்வாதிகள் மற்றும் பொருளாதார செல்வந்தர்களுக்கென ஜூபிளி ஹில்ஸ் சர்வதேச விடுதி (JHIC) உள்ளது.  
ஜூபிலி ஹில்ஸ் சுங்கச்சாவடி அருகில் அமைந்துள்ள இந்து கோவிலான பெத்தம்மா கோயிலில் நடைபெறும் பொனாலு விழாவில் உள்ளூர் பக்தர்கள் கலந்து கொள்வார்கள்.
# கனகலதா பரூவா

**கனகலதா பரூவா** ( அசாமி কনকলতা বৰুৱা (22 திசம்பர் 1924 - 20 செப்டம்பர் 1942), என்பவர் அசாமைச் சேர்ந்த இந்திய விடுதலைப் போராட்ட வீராங்கனையாவார். 1942 ஆம் ஆண்டு வெள்ளையனே வெளியேறு இயக்கத்தின்போது, தேசிய கொடி தாங்கி ஊர்வலமாக சென்றபோது சுட்டுக் கொல்லப்பட்டார்.
# கனகலதா பரூவா

## ஆரம்ப வாழ்க்கை

அசாமின் பிரிக்கப்படாத தர்ரங் மாவட்டத்தின், போராங்கபாரி கிராமத்தில் கிருஷ்ணா காந்தா, கர்னேஸ்வரி பாரூவா இணையருக்கு மகளாக கனகலதா பிறந்தார். இவரது தாயார் கனகலாதாவின் ஐந்து வயதிலேயே இறந்தார், அதைத் தொடர்ந்து இவருடைய தந்தையும் இறந்துவிட்டார். மூன்றாம் வகுப்பு வரை பள்ளிக்குச் சென்ற நிலையில், தன் தங்கைகளை கவனித்துக் கொள்வதற்காக படிப்பைக் கைவிட்டார்.
# கனகலதா பரூவா

## விடுதலைப் போராட்டத்தில்

வெள்ளையனே வெளியேறு இயக்கத்தின்போது, அசாமின் கோபூர் துணைக் கோட்டத்தைச் சேர்ந்த இளைஞர்களைக் கொண்ட குழுவான மிருத்யு பாகிணி என்ற அமைப்பில் கனகலதா இணைந்தார். 20 செப்டம்பர் 1942 அன்று உள்ளூர் காவல் நிலையத்தில் தேசியக் கொடியை ஏற்ற பகிணி முடிவு செய்தது. நிராயுதபாணிகளான கிராமவாசிகளின் ஊர்வலத்தில் கனகலதா முன்வரிசையில் சென்றார். காவல் நிலையத்தை பொறுப்பாளராக இருந்த *ரெபாட்டி மகான் சோ* என்பவரின் தலைமையில் இருந்த காவலர்கள் பாகிணிகள் தங்கள் திட்டத்தை நிறைவேற்ற முனைந்தால் மோசமான விளைவுகளை சந்திக்க நேரிடும் என எச்சரித்தனர். ஆனால் காவல்துறையினரின் தடையை மீறி ஊர்வலமானது முன்னேறியது. இதையடுத்து காவல்துறையினர் ஊர்வலத்தினரை நோக்கி துப்பாக்கிச் சூடு நடத்தினர். இதனால் ஊர்வலத்தின் முன் வரிசையில் கொடியை ஏந்திவந்த கனகலதா சுட்டப்பட்டார். இதையடுத்து அவர் ஏந்திவந்த தேசியக் கொடியை அவருக்கு அருகில் இருந்த முகுந்தா ககோதியிடம் கையளித்தார். இதையடுத்து அவரும் காவல் துறையினரால் சுட்டுக் கொல்லப்பட்டார். இந்நிகழ்வில் கனகலதா மற்றும் ககோதி ஆகிய இருவரும் கொல்லப்பட்டனர். இப்போராட்டத்தின்போது உயிரிழந்த கனகலாதாவுக்கு அப்போது வயது 17 மட்டுமே.
# கனகலதா பரூவா

## இறப்பும் நினைவேந்தலும்

இந்திய கடலோரக் காவல்படையின் விரைவுக் கண்காணிப்புக் கப்பலாக 1997 இல் சேர்க்கப்பட்ட கப்பலுக்கு கனகலதா என்ற பெயரிடப்பட்டது. 2011 ஆம் ஆண்டில் கௌரிபூரில் இவருக்கு முழு உருவச் சிலை நிறுவப்பட்டது.
# கனகலதா பரூவா

## பரவலப் பண்பாட்டில்

இயக்குநர் சந்திர முடாவின் திரைப்படமான *ஈப்பா புல்லில் எப்பா ஜொரிலில்* இவரது வாழ்க்கைக் கதையாகும்*.* இந்த திரைப்படத்தின் இந்திப் பதிப்பு, புராப் கி ஆவாஸ் என்ற பெயரில் வெளியிடப்பட்டு, பரந்த அளவிலான பார்வையாளர்களை அடையுமாறு வெளியிடப்பட்டது.
# யுவலட்சுமி

**யுவலட்சுமி** (*Yuvalakshmi*) தமிழ்த் திரைப்படத்துறையில் நடிக்கும் குழந்தை நட்சத்திரம் ஆவார். இவர் தனது 16-ஆம் வயதில் அம்மா கணக்கு எனும் படத்தில் முதல் முறையாக நடித்தார். இப்படத்தில் இவரது நடிப்பு விமர்சகர்களால் பெரிதும் பாராட்டப்பட்டது. இவர் அப்பா, ஆகாசமிட்டாயி, ஆருத்ரா, வேலைக்காரன், காஞ்சனா 3 ஆகிய படங்களிலும் முக்கியக் கதாபாத்திரங்களில் நடித்துள்ளார்.
# யுவலட்சுமி

## ஆரம்ப வாழ்க்கை

யுவலட்சுமி 2000 திசம்பர் 25 இல் காரைக்காலில் பிறந்தார். இவர் காரைக்கால் குட் ஷெப்பர்டு ஆங்கிலப் பள்ளியில் தனது பள்ளிப் படிப்பை முடித்தார். 2013 ஆம் ஆண்டில் தேசிய பாலஸ்ரீ விருதினைப் பெற்ற இவர் தேர்ச்சிப் பெற்ற பரதநாட்டியக் கலைஞரும் ஆவார். இவர் சிறந்த நடனத்திற்காகவும் தேசிய விருதினைப் பெற்றுள்ளார் என்பது குறிப்பிடத்தக்கது.
# யுவலட்சுமி

## திரைப்பட வரலாறு

***யுவலட்சுமி*** நான்காம் வகுப்பு படிக்கும்போது பார்வை எனும் குறும்படத்தில் பார்வையற்ற ஒரு கதாபாத்திரமாக நடித்தார். இந்த குறும்படத்தைப் பார்த்த சமுத்திரக்கனி, *நில் பாட்டி சன்னாட்டா* எனும் திரைப்படத்தின் தமிழ் மறு ஆக்கமான அம்மா கணக்கு திரைப்படத்திற்கு **யுவலட்சுமியை** பரிந்துரை செய்தார். 2016 ஆம் ஆண்டில் அம்மா கணக்கு திரைப்படத்தில் தமிழ்த் திரையுலகில் அறிமுகமானார். இப்படத்தில் இவரது நடிப்பு விமர்சகர்களால் பெரிதும் பாராட்டப்பட்டது. இயக்குநர் சமுத்திரக்கணி இவருக்கு தனது படங்களான அப்பா (2016), அப்பா 2 ஆகியவற்றில் முக்கியக் கதாபாத்திரங்களில் நடிக்க வாய்ப்பு அளித்தார். 2017இல் நடிகர் சிவகார்த்திகேயனுக்கு தங்கைக் கதாபாத்திரத்தில் வேலைக்காரன் திரைப்படத்திலும், அம்மா கணக்கு திரைப்படத்தின் மலையாள மறு ஆக்கமான ஆகாசமிட்டாயி எனும் திரைப்படத்திலும் நடித்துள்ளார். 2018இல் பா. விஜயின் இயக்கத்தில் வெளிவந்த ஆருத்ரா திரைப்படத்திலும் 2019இல் வெளிவந்த காஞ்சனா 3 படத்திலும் முக்கியக் கதாபாத்திரத்தில் நடித்துள்ளார். காஞ்சனா 3 படத்தில் நடிகர் இராகவா லாரன்சின் அண்ணன் மகளாக நடித்தார்.
# யுவலட்சுமி

## நடித்த படங்கள்

| ஆண்டு | திரைப்படம் | மொழி | கதாபாத்திரம் | இயக்குநர் | குறிப்பு |
| --- | --- | --- | --- | --- | --- |
| 2016 | *அம்மா கணக்கு* | தமிழ் | அபிநயா கோபால் | அஸ்வினி ஐயர் திவாரி | முதலில் வெளிவந்த திரைப்படம் |
| *அப்பா (திரைப்படம்)* | தமிழ் | நீல நந்தினி | சமுத்திரக்கனி |  |  |
| - | படப்பிடிப்பில் உள்ளது | அப்பா 2 | தமிழ் | சமுத்திரக்கனி |  |
| படப்பிடிப்பில் உள்ளது | 12 சி | மலையாளம் |  |  |  |
| படப்பிடிப்பில் உள்ளது | 1948 | தமிழ் | } |  |  |
# வையம்பட்டி

**வையம்பட்டி** என்பது தமிழ்நாட்டின், திருச்சிராப்பள்ளி மாவட்டம், மணப்பாறை வட்டம், வையம்பட்டி ஊராட்சி ஒன்றியம், வையம்பட்டி ஊராட்சியில் அமைந்த ஒரு சிற்றூர் ஆகும். வையம்பட்டி ஊராட்சி ஒன்றியத்தின் வட்டார வளர்ச்சி அலுவலகம் வையம்பட்டியில் இயங்குகிறது.
# வையம்பட்டி

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை பரம்பல் பின்வருமாறு உள்ளது:
- மக்கள்தொகை = 8850
- ஆண்கள் = 4352
- பெண்கள் = 4498
- குடும்பங்கள் = 2133
- எழுத்தறிவு = 77.60%
- பாலின விகிதம் = 1,000 ஆண்களுக்கு, 1034 பெண்கள் வீதம் உள்ளனர்
- 6 வயதிற்குட்பட்ட குழந்தைகள் = 1042
- குழந்தைகள் பாலின விகிதம்: 1000 ஆண் குழந்தைகளுக்கு, 1072 பெண் குழந்தைகள்.
- பட்டியல் சமூகத்தினரும், பட்டியல் பழங்குடியினரும் = 1,830 (20.68%) மற்றும் 1
# சுமேசு அச்சுதன்

**சுமேசு அச்சுதன்** (Sumesh Achuthan) என்பவர் ஓர் இந்திய அரசியல்வாதியாவார். இவர் 1975 ஆம் ஆண்டு அக்டோபர் மாதம் 5 அன்று பிறந்தார். கேரள மாநிலம் பாலக்காடு நகராட்சியைச் சேர்ந்த இவர். கேரள பிரதேச காங்கிரசு செயற்குழுவில் மிகவும் பிற்படுத்தப் பட்டோர் நலத்துறையின் மாநிலத் தலைவர் பொறுப்பில் உள்ளார். மேலும் இந்திய தேசிய காங்கிரசு கட்சியின் பாலக்காடு நகரத் துணைத் தலைவர் என்ற பொறுப்பிலும் உள்ளார்.
# சுமேசு அச்சுதன்

## வாழ்க்கை வரலாறு

முன்னாள் கேரள சட்டமன்ற சிற்றூர் தொகுதியின் சட்டப்பேரவை உறுப்பினரான கே. அச்சுதன் மற்றும் காலம்சென்ற சி.கே.சுதா தம்பதியருக்கு மகனாக இவர் பிறந்தார்.  
இந்திய தேசிய காங்கிரசு கட்சியின் மாணவர் அணியான கேரள மாணவர் ஒன்றியம் மூலம் பள்ளிப் பருவத்திலேயே இவர் தன் அரசியல் வாழ்க்கையைத் தொடங்கினார். அரசியல் வாழ்க்கையின் தொடக்கத்திலேயே பாலக்காடு காங்கிரசு செயற்குழுவின் துணைத் தலைவர், இந்திய இளைஞர் காங்கிரசு அமைப்பின் பாலக்காடு மாவட்டத் தலைவர், மற்றும் தற்போது பாலக்காடு மாவட்டத்தின் காங்கிரசு செயற்குழு துணைத் தலைவர் போன்ற பல்வேறு பொறுப்புகளை வகித்தார்.  
2017 ஆம் ஆண்டு சூன் மாதத்தில் பாலக்காடு மாவட்டத்தில் உள்ள கோவிந்தபுரம் என்னும் ஊரின் அம்பேத்கார் காலனி மக்களுடன் சேர்ந்து சுமேசு சமபந்திபோசனம் நிகழ்வை நடத்தினார்.. மேலும் முதலமாதா கிராம இந்துக்கள் தீண்டாமை நடைமுறையை சக்கலிய சமுகத்தினரிடம் கடைப்பிடிப்பதைக் கண்டித்து போராட்டம் நடத்தினார்.. இந் நிகழ்ச்சி கேரளத்தின் முன்னேற்றப் பாதைக்கு களங்கத்தை உண்டாக்கியது. இந்திய தேசிய காங்கிரசு கட்சியின் தலைவர் சுமேசு அச்சுதனுடன் சென்று கோவிந்தபுரம் காலனியை பார்வையிட்ட பின்னரே இப்பிரச்சினையின் தீவிரத்தைப் அறிந்து கொண்டதாக திரிதலா சட்ட மன்ற உறுப்பினர் வி.டி. பல்ராம் கூறினார்.  
இரயில் பெட்டி தொழிற்சாலை அமைக்க காஞ்சிகோடு என்னும் ஊரில் நில அபகரிப்பு பிரச்சனை எழுந்த்து 2017 ஆம் ஆண்டு சூன் மாதத்தில் சுமேசு இவ்வூரைப் பார்வையிட்டார். இப்பிரச்சினையை மத்திய அரசுக்கு மேல் முறையீடு செய்து காஞ்சிகோடு இரயில் பெட்டி தொழிற்சாலை அமைவிடத்தை அரியானா மாநிலத்துக்கு மாற்றம் செய்தார்.. ஐக்கிய முற்போக்குக் கூட்டணி அரசு இரயில் பெட்டித் தொழிற்சாலையை கேரள மாநிலத்திற்கு ஒதுக்கீடு செய்தது என்றும் கேரள இடதுசாரி அரசு அதற்கான நிலத்தை கையகப்படுத்தி வழங்க நான்கு ஆண்டுகளை எடுத்துக் கொண்டது என்றும் அவர் கூறினார். நிலம் கையகப்படுத்துதலை உள்ளுர் பொதுவுடமைக் கட்சியினர் விரைவு படுத்தியிருந்தால் இத்தொழிற்சாலை இடம்பெயர்ந்திருக்காது என்றும் குற்றம் சாட்டினார். நாடளுமன்ற உறுப்பினர் என்.பி ராசேசுசும் இக்காலதாமதமே இதற்கு காரணம் என்று மற்றவர்கள் மீது குற்றம் சுமத்தினார். மேலும் தனியாரிடமிருந்து நிலம் அபகரிப்பதை காங்கிரசு கட்சியினர் எதிர்த்த்தும் ஒரு காரணம் என்று அவர் கூறினார்.  
வனவிலங்குகளால் வேளாண்பயிர்கள் அழிக்கப் படுவதற்கு கொடுக்கப்படும் இழப்பீட்டு தொகையை அதிகரித்து வழங்குமாறு சுமேசு 2017 ஆம் ஆண்டு அரசிடம் கோரினார். எனவே தென்னை மரத்திற்கு 770 ரூபாயிலிருந்து 10000 ரூபாயாகவும், நெற்பயிருக்கு 30000 ரூபாயும் காப்பீட்டுத் தொகையாக வழங்கக் கோரினார். மேலும் இவ்வாறு பாதிக்கப்பட்ட மக்களுக்கு காப்பீட்டுத் தொகையையும் வழங்குமாறு அரசிடம் கோரிக்கை வைத்தார்..  
2018 ஆம் ஆண்டு செப்டம்பர் மாதம் இந்திய சனநாயக வாலிபர் சங்கப் பெண்கள் அணித்தலைவியின் குற்றச்சாட்டைப் பற்றி இவரும் பேசினார். இந்திய பொதுவுடைமைக் கட்சி(மார்க்சிஸ்ட்) கட்சியின் சட்டமன்ற உறுப்பினர் பி.கே. சசிக்கு எதிராக இப்பெண்மணி மண்ணார்காட் காவல் துறை ஆய்வாளரிடம் பாலியல் துன்புறுத்தல் புகார் அளித்திருந்தார். இதனால் அந்த சட்டமன்ற உறுப்பினர் ஆறு மாத காலம் இடை நீக்கம் செய்யப்பட்டார்  
2018 ஆம் ஆண்டில் சுமேசு கேரள பிரதேச காங்கிரசு செயற்குழு தலைவராகவும், மிகவும் பிற்படுத்தப்பட்ட நலத் துறைத் தலைவராகவும் ராகுல் காந்தியால் நியமிக்கப்பட்டார்.
# சுமேசு அச்சுதன்

## பதவிகள்

சுமேசு அச்சுதன் பின்வரும் பொறுப்புகளை வகித்தார்.
- இந்திய இளையோர் காங்கிரசு: மாவட்டத் துணைத்தலைவர், பாலக்காடு 2004–2008
- இந்திய இளையோர் காங்கிரசு: மாவட்டத் தலைவர், பாலக்காடு, 2008–2010
- இந்திய தேசிய காங்கிரசு: மாவட்டத் துணைத்தலைவர், பாலக்காடு 2015 முதல்– தலைவர்
- கேரள பிரதேச காங்கிரசு குழுவின் மிகவும் பிற்படுத்தப்பட்டோர் தலைவர் 2018 முதல்
- இந்திய தேசிய மாற்றுத் திறனாளிகளின் காங்கிரசு குழு தலைவர், 2009- முதல்
- பாலக்காடு கால்பந்து சங்கத்தின் தலைவர்: 2012 முதல்
- மகாத்மா காந்து சுற்றுச்சூழல் பாதுகாப்பு மற்றும் நல்வாழ்வு கூட்டுறவு சங்கத்தின் தலைவர், 2015 முதல்
# டைதயோல்

**டைதயோல்** *(Dithiol)* என்பது இரண்டு தயோல் வேதி வினைக்குழுக்களைப் பெற்றுள்ள ஒரு கரிமகந்தக சேர்மமாகும். கரைதிறன், நெடி, ஆவியாதல் போன்ற இயற்பியல் பண்புகளில் மோனோதயோலின்களின் பண்புகளுடன் டைதயோலின் பண்புகளும் ஒத்துள்ளன. ஒரு கரிமச் சேர்மத்தில் இரண்டு தயோல் குழுக்களும் அவை இடம்பெற்றுள்ள இடத்தைப் பொறுத்து வெவ்வேறு வகையாக வகைப்படுத்தப்படுகின்றன.
# டைதயோல்

## ஒரேயணு டைதயோல்கள்

ஒரேயணு டைதயோல்கள் என்பவை RR'C(SH)2 என்ற பொதுவாய்ப்பாட்டைக் கொண்டிருக்கும். ஆல்டிகைடுகள் மற்றும் கீட்டோன்கள் மீது ஐதரசன் சல்பைடு செயல்பட்டு இவை வழிப்பெறுதியாக உருவாகின்றன. இவற்றின் நிலைப்புத்தன்மை அவற்றின் அரிய உருவாகும் தன்மைக்கேற்ப மாறுபடுகின்றன. மெத்தேன்டைதயோல், 1,1-எத்தேன்டைதயோல், 1,1-வளையயெக்சேன்டைதயோல் உள்ளிட்ட தயோல்கள் இதற்கு எடுத்துக்காட்ட்டுகளாகும். சூடுபடுத்தினால் ஒரேயணுடைதயோல்கள் ஐதரசன் சல்பைடை வெளியிட்டு நிலைமாறும் தயோகீட்டோன் அல்லது தயாலை கொடுக்கின்றன. இவை குறிப்பாக சில்படிமங்களாக மாற்றப்படுகின்றன
# டைதயோல்

## 1,2-டைதயோல்கள்

அடுத்தடுத்த கார்பன் மையங்களின் மீது தயோல் குழுக்கள் இடம்பெற்றிருக்கும் சேர்மங்கள் 1,2-டைதயோல்கள் எனப்படுகின்றன. 1,2-எத்தேன் டைதயோலும் 1,2-பென்சீன்டைதயோலும் ஆல்டிகைடுகள் மற்றும் கீட்டோன்களுடன் வினைபுரிந்து 1,3-டைதயோலேன்களைக் கொடுக்கின்றன.  
:(HS)<sub>2</sub>C<sub>2</sub>H<sub>4</sub> + RCHO → RCHS<sub>2</sub>C<sub>2</sub>H<sub>4</sub> + H<sub>2</sub>O
# டைதயோல்

## 1,3-டைதயோல்கள்

1,3-புரோப்பேன்டைதயோல் என்ற சேர்மமே இவ்வகைச் சேர்மங்களின் தொடரில் இடம்பெற்றுள்ள முதலாவது சேர்மமாகும். கரிமவேதியியலில் ஒரு வினைப்பொருளாக 1,3-புரோப்பேன்டைதயோல் பயன்படுத்தப்படுகிறது. 1,3-புரோப்பேன்டைதயோல் ஆல்டிகைடுகள் மற்றும் கீட்டோன்களுடன் வினைபுரிந்து 1,3-டைதயேன்களை உருவாக்குகிறது. ஆல்டிகைடுகளிலிருந்து வழிப்பெறுதியாகக் கிடைக்கும்போது மெத்தைன் C-H குழு போதுமான அளவுக்கு அமிலத்தன்மையுடன் காணப்படுவதால் இதை புரோட்டான் நீக்கம் செய்து விளையும் எதிர்மின் அயனியை கார்பனுக்கு அல்கைலேற்றம் செய்கிறது. தலைகீழ் முனைவாக்கத்திற்கான அடிப்படைச் செயல்முறையாக இது கருதப்படுகிறது.  
1,2-எத்தேன்டைதயோல்களைப் போல புரோப்பேன் டைதயோலும் உலோகங்களுடன் சேர்ந்து அணைவுச் சேர்மங்களை உருவாக்குக்கிறது:  
:Fe<sub>3</sub>(CO)<sub>12</sub> + C<sub>3</sub>H<sub>6</sub>(SH)<sub>2</sub> → Fe<sub>2</sub>(S<sub>2</sub>C<sub>3</sub>H<sub>6</sub>)(CO)<sub>6</sub> + H<sub>2</sub> + Fe(CO)<sub>5</sub> + CO
டையைதரோலிப்பாயிக் அமிலம் இயற்கையாகத் தோன்றும் ஒரு 1,3-டைதயோல் ஆகும்.
# டைதயோல்

## 1,4-டைதயோல்கள்

டைதயோ திரய்டால் (HSCH<sub>2</sub>CH(OH)CH(OH)CH<sub>2</sub>SH) ஒரு பொதுவான 1,4-டைதயோல் ஆகும். சில சமயங்களில் இதை கிலிலேண்டு வினைப்பொருள் என்றும் அழைப்பர். புரோட்டீன் டைசல்பைடு இணைப்புகளை டைதயோல்களாக மாற்ற இதனுடைய ஆடியெதிர் மாற்றியன் பயன்படுகிறது. டைதயோ திரய்டாலை ஆக்சிசனேற்ற வினையில் ஈடுபடுத்தினால் உட்புற டைசல்பைடு பிணைப்புடன் கூடிய நிலையான ஆறு உறுப்பு பல்லினவளையம் கிடைக்கிறது.  
::.
# புக்கசாகரம்

**புக்கசாகரம்** (BUKKASAGARAM) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# புக்கசாகரம்

## மக்கள்வகைப்பாடு

இந்த ஊரானது சூளகிரியில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 44 கிலோமீட்டர் தொலைவிலும், மாநிலத் தலைநகரான சென்னையில் இருந்து 296 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 460 வீடுகள் உள்ளன. கிராமத்தின் மொத்த மக்கள் தொகையானது 2126 ஆகும். இதில் ஆண்கள் எண்ணிக்கை 1109, பெண்களின் எண்ணிக்கை 1017 என உள்ளது. மக்களின் கல்வியறிவு விகிதமானது 57.1% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சொக்காபுரம்

**சொக்காபுரம்** (CHOKKAPURAM) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# சொக்காபுரம்

## பள்ளிகள்

இந்த ஊரில் ஊராட்சி ஒன்றிய தெலுங்கு துவக்கப்பள்ளி ஒன்று செயல்பட்டு வருகிறது.
# சொக்காபுரம்

## கோயில்கள்

- சொக்காபுரம் பசுவேஸ்வரர் கோயில்
# நூபியா

**நுபியா** என்பது நைல் நதிக்கரையில் அமைந்த, எகிப்து நாட்டின் அஸ்வான் நகருக்கும் சூடான் நாட்டின் கர்த்தூம் நகருக்கும் இடையில் அமைந்துள்ள ஒரு பகுதி ஆகும். இப்பகுதி ஆபிரிக்காவின் முதன்மையான மற்றும் பழமையான ஆற்றங்கரை நாகரீகம் உருவான பகுதி ஆகும்.
# நூபியா

## தோற்றம்

எகிப்திய வரலாற்றுக்கு முற்பட்ட காலம் முதல் புதிய கற்காலம் பகுதியின் ஆரம்ப காலத்தில் நுபியன் மக்கள் தங்கள் குடியிருப்புக்களை வாடி ஹல்பா பகுதியில் சுமார் கிமு 7000 ஆம் ஆண்டுகளில் மத்திய நைல் பள்ளத்தாக்கு பகுதியான இவ்விடத்தில் அமைத்ததாக நம்பப்படுகிறது. இப்பகுதி நுபியா என அழைக்கப்படுகிறது. இது புது எகிப்திய இராச்சியத்தின் நிர்வாக பகுதியாக இருந்துள்ளது. நுபியாவின் பகுதிகளான கீழ் மற்றும் மேல் நுபியா குஷ் இராச்சியத்தின் பகுதிகளாக இருந்தது. தற்போத உள்ள கர்த்தூம் பகுதியே நுபியா ஆகும்.  
எகிப்திய இராச்சியம் வீழ்ச்சிக்கு பின் எகிப்து பகுதியில் இருந்து நுபியா விடுபட்டது. போர் வீரர்களான நுபியன் மக்கள் வில், அம்பு செய்வதில் வல்லவர்கள் ஆவர். நடுக்காலம் பகுதியில் நுபியன்கள் கிருத்துவம் மதத்தைத் தழுவி மூன்று நுபியன் இராச்சியங்களை அமைத்தனர். அவை முறையை வடக்கே நோபாடியா, மத்தியில் மகுரியா மற்றும் தெற்கே அலோடியா ஆகும்.
# நூபியா

## இதனையும் காண்க

- கெர்ப் உசைன் கோயில்
# மிசோரம் முதலமைச்சர்களின் பட்டியல்

மாநிலம்.]]
**மிசோரம் முதலமைச்சர்**, இந்திய மாநிலமான மிசோரத்தின், அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.  
1972 முதல், நான்கு கட்சிகளிலிருந்து ஐந்து பேர் மிசோரம் முதலமைச்சராக பதவி வகித்துள்ளனர். மிசோரம் மாநிலத்தின் முதலமைச்சராக முதன்முதலில் சு சுங்கா என்பவர் 03 மே, 1972 முதல் 10 மே, 1997 வரை பதவி வகித்தார். இந்திய தேசிய காங்கிரசு கட்சியைச் சேர்ந்த லால் தன்ஃகாவ்லா என்பவர் 21 ஆண்டுகள் (5 முறை), நீண்டகாலமாக பதவியில் இருந்தார். தற்போது மிசோ தேசிய முன்னணி கட்சியைச் சேர்ந்த சோரம்தங்கா என்பவர் 15 திசம்பர், 2018 முதல் முதலமைச்சராக பதவியில் உள்ளார்.
# மிசோரம் முதலமைச்சர்களின் பட்டியல்

## முதலமைச்சர்கள்

| எண் | பெயர் | படம் | ஆட்சிக் காலம் | கட்சி | ஆட்சிக் காலத்தின் நாட்கள் |
| --- | --- | --- | --- | --- | --- |
| 1 | சு சுங்கா | 03 மே 1972 | 10 மே 1977 | மிசோ தேசிய முன்னணி |  |
| - | *யாருமில்லை*
குடியரசுத் தலைவர் ஆட்சி | 11 மே 1977 | 1 சூன் 1978 | பொருத்தமற்றது |  |
| 2 | டி. சைலோ | 02 சூன் 1978 | 10 நவம்பர் 1978 | மிசோ மக்கள் மாநாடு |  |
| - | *யாருமில்லை*
குடியரசுத் தலைவர் ஆட்சி | 10 நவம்பர் 1978 | 08 மே 1979 | பொருத்தமற்றது |  |
| (2) | டி. சைலோ | 08 மே 1979 | 04 மே 1984 | மிசோ மக்கள் மாநாடு |  |
| 3 | லால் தன்ஃகாவ்லா | 05 மே 1984 | 20 ஆகத்து 1986 | இந்திய தேசிய காங்கிரசு |  |
| 4 | லால்தெங்கா | 21 ஆகத்து 1986 | 19 பிப்ரவரி 1987 | மிசோ தேசிய முன்னணி |  |
| 20 பிப்ரவரி 1987 | 7 செப்டம்பர் 1988 |  |  |  |  |
| - | *யாருமில்லை*
குடியரசுத் தலைவர் ஆட்சி | 7 செப்டம்பர் 1988 | 24 சனவரி 1989 | பொருத்தமற்றது |  |
| (3) | லால் தன்ஃகாவ்லா | 24 சனவரி 1989 | 7 திசம்பர் 1993 | இந்திய தேசிய காங்கிரசு |  |
| 8 திசம்பர் 1993 | 3 திசம்பர் 1998 |  |  |  |  |
| 5 | சோரம்தாங்கா | 03 திசம்பர் 1998 | 04 திசம்பர் 2003 | மிசோ தேசிய முன்னணி |  |
| 4 திசம்பர் 2003 | 11 திசம்பர் 2008 |  |  |  |  |
| (3) | லால் தன்ஃகாவ்லா | 11 திசம்பர் 2008 | 11 திசம்பர் 2013 | இந்திய தேசிய காங்கிரசு |  |
| 12 திசம்பர் 2013 | 14 திசம்பர் 2018 |  |  |  |  |
| (5) | சோரம்தாங்கா | 15 திசம்பர் 2018 | 5 திசம்பர் 2023 | மிசோ தேசிய முன்னணி |  |
| (6) | லால்துஹோமா | திசம்பர் 2023 | பதவியில் உள்ளார் | ஜோரம் மக்கள் இயக்கம் | } |
# வாதீ ஹல்பா

**வாடி ஹல்பா** சூடான் நாட்டின் வடக்கு மாநிலத்தில் உள்ள ஒரு நகரம். இது நுபியா ஏரிக்கரையில் அமைந்துள்ளது. கர்த்தூம் நகரில் இருந்து வரும் தொடர்வண்டி பாதை இங்கு முடிவடைகிறது. இந்நகரின் மக்கள் தொகை 2007 ஆம் ஆண்டின் கணக்கெடுப்பு விவரப்படி 15,725 பேர் ஆவர்.இந்த நகரம் பழங்கால பல நுபியன் இராச்சியத்திற்கு உட்பட்ட பகுதி ஆகும். எனவே தொல்லியல் துறை வல்லுநர்கள் இவ்விடத்தில் பல ஆராய்ச்சிகள் செய்து வருகின்றனர். மேலும் அஸ்வான் அணையால் ஏற்படும் வெள்ளப்பெருக்கு பாதிப்பிலிருந்து பாதுகாக்க நடவடிக்கை எடுக்கப்படுகிறது.
# தேன்மலா அணை

**தேன்மலா அணை** கேரளா, இந்தியா -விலேயே இரண்டாவது பெரிய நீர்ப்பாசனத் திட்டமாக உள்ளது . இது மாநிலத்தின் மிக நீளமான நீர்த்தேக்கமாகுகிறது, நீர்த்தேக்கத்திலிருந்து நீர் மின் உற்பத்திக்கும் பயன்படுத்தப்படுகிறது.  
1961 ஆம் ஆண்டில் இந்த அணை கல்லடா நீர்ப்பாசனம் மற்றும் மரம் பயிர் அபிவிருத்தி திட்டத்தின் கீழ் முதலில் 13.28 கோடி ரூபாய் செலவில் ஆரம்பிக்கப்பட்டது. 1999 ஆம் ஆண்டில் இந்தத் திட்டத்திற்கான திருத்திய மதிப்பீடு ரூ. 728 கோடி ரூபாய் என உயர்ந்தது; முதல் மதிப்பீட்டிலிருந்து 5,356 சதவீதமாக உயர்ந்துள்ளது. இலக்கு வைக்கப்பட்ட அயாக்கோட் 62530 ஹெக்டேர் (நிகர) மற்றும் 92800 ஹெக்டேர் (மொத்தம்) என்றிருந்தது. திட்டத்தை முடிக்க வேண்டிய இலக்கு இருந்தும், ஒன்பதாவது ஐந்தாண்டு திட்டத்தில் முன்னுரிமை வழங்கப்பட்டும், அதனை முழுமையாக முடிக்கப்படவோ நிறைவேற்றவோ இயலவில்லை.  
சுற்றுச்சூழல் ஆர்வலர்களையும் சுற்றுலாப் பயணிகளையும் ஈர்க்கும் இடமாயிற்று தேன்மலா. இரு பக்கங்களிலும் ஷெந்தர்னி வனவிலங்கு சரணாலயத்தின் எல்லைகள் அமைந்துள்ள இந்த நீர்த்தேக்கத்தில் கிடைக்கும் படகுகச் சவாரிகள் இங்கேயுள்ள மற்றுமொரு ஈர்ப்பு.
# பி. ஆர். பிரான்சிசு

**பி.ஆர்.பிரான்சிசு** *(P. R. Francis)* என்பவர் ஓர் இந்திய அரசியல்வாதி ஆவார். இவர் 1924 ஆம் ஆண்டு டிசம்பர் மூன்றாம் தேதி பிறந்தார். இவர் இந்திய தேசிய காங்கிரசு கட்சியைச் சேர்ந்தவர் ஆவார். திருச்சூரைச் சேர்ந்த இவர் இந்திய தேசிய தொழிற்சங்க காங்கிரசு கட்சியின் தலைவராகவும் இருந்தார். ஒல்லூர் சட்டமன்ற தொகுதியின் கேரள சட்டமன்ற உறுப்பினராக 1957, 1960,1970,மற்றும் 1977 ஆம் ஆண்டுகளில் தேர்ந்தெடுக்கப்பட்டார். மேலும், திருச்சூர் மாவட்ட காங்கிரசு கட்சியின் செயற்குழுத் தலைவராகவும், இந்திய தேசியத் தொழிற்சங்க காங்கிரசு கட்சியின் திறன்மிக்க மாநிலத் தலைவர் மற்றும் துணைத் தலைவராகப் பணியாற்றினார். திருச்சூர் மற்றும் ஒல்லூர் தொகுதிகளில் இந்திய தேசிய தொழிற்சங்க காங்கிரசு கட்சியின் சார்பாக ஓடு தொழிலாளர்கள், தோட்ட்த் தொழிலாளர்கள் மற்றும் பாரம் தூக்கும் தொழிலார்கள் போன்ற பல்வேறு தொழில் வல்லுநர்கள் இவரிடம் இருந்தனர். சுதந்திர போராட்டத்தில் வெள்ளையனே வெளியேறு இயக்கத்தில் பிரான்சிசு கலந்து கொண்டார்.  
பி.ஆர்.பிரான்சிசு அவர்களின் நினைவாக சிறந்த சமூகசேவை விருது பி.ஆர்.பிரான்சிசு சிமாரகா சமிதி என்ற அமைப்பு, பி.ஆர்.பிரான்சிசு அவர்களின் நினைவாக சிறந்த சமூகசேவை ஆற்றுபவர்களைக் கண்டறிந்து ஒவ்வோர் ஆண்டும் அவர்களுக்கு விருது வழங்கி சிறப்பிக்கிறது. ஒல்லூர் நகர அரங்கில் நினைவுப் பரிசாக ரூ. 11,111 தொகையும் மற்றும் ஒரு நினைவுப் பரிசும் அளிக்கப்படுகிறது.  
2002 ஆம் ஆண்டு மே மாதம் 10 ஆம் தேதி இவர் காலமானார்.
# பி. ஆர். பிரான்சிசு

## விருது பெற்றவர்கள்

- 2003: பி. பாலன்
- 2004: ஆர்யாதான் முகமது மற்றும் ஏசுதாசன்]]
- 2005:வி.எம்.சுதீரன்
- 2006: கி. கார்த்திகேயன்
- 2007: டாக்டர் பி.வி. கிருட்டிணன் நாயர்
- 2008:
- 2009: க.ம.மாணி
- 2010: கே.சுதாகரன்
- 2011: இரமேசு சென்னித்தல
- 2012: கே.சி. வேணுகோபால்
# என் வழி தனி வழி (நூல்)

**என் வழி தனி வழி (***Playing It My Way) என்பது* இந்தியத் துடுப்பாட்ட அணியின் முன்னாள் தலைவர் சச்சின் டெண்டுல்கரின் சுயசரிதையான *பிளேயிங் இட் மை வே* என்பதின் தமிழ் மொழிபெயர்ப்பு நூல் ஆகும். இந்நூல் நவம்பர் 5, 2014இல் மும்பையில் வெளியிடப்பட்டது. இந்நூலில் டெண்டுல்கருடைய ஆரம்பகால வாழ்க்கை மற்றும் தனது 24 ஆண்டுகால துடுப்பாட்ட வாழ்க்கை பற்றிய பொதுவெளியில் பகிராத நிகழ்வுகளை உள்ளடக்கியுள்ளது. புனைகதை மற்றும் புனைவிலி ஆகிய பிரிவுகளில் அதிகம் விற்பனையானதால் லிம்கா சாதனைகள் புத்தகத்தில் இடம் பெற்றது. இந்நூலின் முன்பதிவானது வால்டர் ஐசக்சன் மற்றும் ஸ்டீவ் ஜொப்ஸ் ஆகியோரின் சுயசரிதை நூல்களின் முன்பதிவின் சாதனைகளைத் தகர்த்தது.
# எம். எம். ஆசன்

**எம். எம். ஆசன்** *(M.M. Hassan)* என்பவர் இந்திய தேசிய காங்கிரசு கட்சியின் தலைவர் மற்றும் கேரள அரசின் முன்னாள் அமைச்சராவார்.
# எம். எம். ஆசன்

## வாழ்க்கை

ஆசன் 1947 ஆம் ஆண்டு மே மாதம் 14 ஆம் தேதி திருவனந்தபுரத்தில் பிறந்தார். கேரள மாணவர் ஒன்றியம் ஆசனை அரசியலுக்கு அழைத்து வந்தது. படிப்படியாக இவர் கேரள மாணவர் ஒன்றியத்தின் மாநிலத் தலைவராக உயர்ந்தார். கேரளப் பல்கலைக்கழகச் செயற்குழுவில் ஓர் உறுப்பினராகவும் மற்றும் ஒரு தலைவராகவும் தேர்ந்தெடுக்கப்பட்டார்.  
ஆசன் கழக்கூட்டம் சட்டமன்றத் தொகுதியிலிருந்து கேரள சட்டமன்ற உறுப்பினராக 1980 மற்றும் 1982 ஆம் ஆண்டு தேர்தல்களில் போட்டியிட்டு வென்றார். பின்னர் 1987 மற்றும் 1991 ஆம் ஆண்டுகளில் நடைபெற்ற தேர்தல்களில் மேற்கு திருவனந்தபுரம் சட்டமன்ற தொகுதிகளில் போட்டியிட்டு மீண்டும் பொதுத் தேர்தலில் தேர்ந்தெடுக்கப்பட்டார். 2001 ஆம் ஆண்டு காயம்குளம் தொகுதியின் சார்பாக கேரள சட்டமன்ற தேர்தலில் போட்டியிட்டார். 2001 ஆம் ஆண்டு முதல் 2004 ஆம் ஆண்டு வரை அ.கு. ஆன்டனி அமைச்சரவையில் தகவல் தொழில் நுட்பம் மற்றும் நாடாளுமன்ற விவகாரத்துறை அமைச்சராக பணியாற்றினார்.
# டானாய் குரைரா

**டானாய் குரைரா** (Danai Gurira, பிறப்பு: பெப்ரவரி 14, 1978) ஒரு அமெரிக்க நடிகையாவார். இவர் வால்கிங் டெட் என்ற திகில் தொலைக்காட்சி தொடரில் நடித்ததன் மூலம் அறியப்படும் நடிகையாவார். இவர் பிளாக் பாந்தர் (2018), அவென்ஜ்ர்ஸ் : இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) என்ற திரைப்படத்தில் மாவல் திரைப் பிரபஞ்சம் கதாபாத்திரமான ஒகோயே என்ற கதாபாத்திரத்தில் நடித்துள்ளார்.
# போகேஸ்வரி ஃபுக்கானனி

**போகேஸ்வரி ஃபுக்கானனி** (1885 - 20 - 21 செப்டம்பர் 1942 ) என்பவர் பிரிட்டித்தானிய இந்தியப் பேரரசின் ஆட்சியை எதிர்த்த இந்திய விடுதலை இயக்கத்தின் ஒரு செயற்பாட்டாளரும், விடுதலைப் போராட்ட வீராங்கனையும் ஆவார்.
# போகேஸ்வரி ஃபுக்கானனி

## இந்திய சுதந்திர இயக்கத்தில்

போகேஸ்வரி 1885 இல் அசாமில் உள்ள நாகாமோ மாவட்டத்தில் பிறந்தார். அஸ்சாம் மாநிலத்தில் உள்ள குவகாத்தி நகரில் இவர் பெயரிலான உள் விளையாட்டு அரங்கம் அமைந்துள்ளது.
# கரிமதயோபாசுபேட்டுகள்

**கரிமதயோபாசுபேட்டுகள்** *(Organothiophosphates)* என்பவை (RO)<sub>3</sub>PS, [(RO)<sub>2</sub>P(S)O]<sup>−</sup>, R(RO)<sub>2</sub>PS, போன்ற பொது மூலக்கூற்று வாய்ப்பாடுகளால் விவரிக்கப்படும் கரிமபாசுபரசு சேர்மங்களைக் குறிக்கும். கரிமபாசுபோரோதயோயேட்டுகள் என்றும் இவற்றை அழைக்கலாம். கரிமபாசுபரசு சேர்மங்களின் துணைக்குழுவாக இவை வகைப்படுத்தப்படுகின்றன. கரிமதயோபாசுபேட்டுகளில் பல தீங்குயிர்க்கொல்லிகளாகவும் சில சேர்மங்கள் மருத்துவப் பயன்பாட்டிலும் மற்றும் சில எண்ணெய் கூட்டுசேர் பொருட்களாகவும் பயன்படுகின்றன.  
ஒலிகோநியூக்ளியோடைடு பாசுபோரோதயோயேட்டுகள் என்பவை பாசுபரசு மையத்திலுள்ள ஆக்சிசன் அணுக்களில் ஒன்று கந்தகத்தால் இடப்பெயர்ச்சி செய்யப்பட்ட ஒலிகோநியூக்ளியோடைடுகள் ஆகும். இவ்வகைச் சேர்மங்கள் மரபணு பிறழ்ச்சி சிகிச்சைக்கான அடிப்படையாகும். பாமிவிர்சன் மருந்து, ஓப்ளிமெர்சன், அலிகேபோர்சன் மற்றும் மிப்போமெர்சன் மருந்துகள் இதற்கு உதாரணமாகும்  
மேலும் சில உதாரணங்கள்:
- டையசினோன்
- பெனிட்ரோதயோன்
- பென்தயோன்.  
P=O இரட்டைப் பிணைப்புகளுடன் கூடிய மாறுபட்ட மருந்துகள் உருவாக்கப்பட்டன. இவை பூச்சிக் கொல்லிகளாகப் பயன்படுத்தப்பட்டன. பாசுபரோதயோயேட்டு P=S பிணைப்பு பூச்சிகளைக் குறிவைத்து நச்சுத்தன்மை கொண்ட P=O பிணைப்பாக மாற்றப்படுகிறது.
# கரிமதயோபாசுபேட்டுகள்

## கட்டமைப்பும் தயாரிப்பும்

பொதுவாக நான்முகி பாசுபரசு(V) மையங்களை இவ்வகைச் சேர்மங்கள் பெற்றிருக்கும். பாரம்பரியாமாக மாலாதயோனில் விளக்கப்பட்டுள்ளபடி தயோபாசுபேட்டுகளில் P=S இரட்டைப் பிணைப்பு இணைந்திருக்க வேண்டும். தயோபாசுபேட்டுகளில் அமிபோசுட்டைன் மருந்தில் உள்ளதுபோல P-S ஒற்றைப் பிணைப்புகள் உள்ளன.  
கருத்துருவில் அவை கனிம தயோபாசுபேட்டுகளிலிருந்து (PO<sub>4−x</sub>S) வழிப்பெறுதியாகப் பெறப்படுகின்றன.
உண்மையில் பல கரிமதயோபாசுபேட்டுகள் இருகரிமயிருதயோபாசுபாரிக் அமிலங்களின் இடைநிலைகள் வழியாகத் தயாரிக்கப்படுகின்றன, பாசுபரசுபென் டாசல்பைடுடன் ஆல்ககால்கள் சேர்த்து சூடுபடுத்தினால் இருகரிமயிருதயோபாசுபாரிக் அமிலம் உருவாகிறது.:  
:P<sub>2</sub>S<sub>5</sub> + 4 ROH → 2 (RO)<sub>2</sub>PS<sub>2</sub>H + H<sub>2</sub>S  
டைமெத்தில் டைதயோபாசுபாரிக் அமிலம் மற்றும் டையெத்தில் டைதயோபாசுபாரிக் அமிலம் போன்றவை இம்முறையிலேயே தயாரிக்கப்படுகின்றன. டைமெத்தில் டைதயோபாசுபாரிக் அமிலம் மாலாதயோன் தயாரிப்பதற்கான முன்னோடிச் சேர்மமாகும்.
# மேல் நூபியா

**மேல் நுபியா** என்பது நுபியாவின் தெற்கு பகுதி ஆகும். இது நைல் நதியின் நீரோட்டத்தில் எதிர் திசையில் அமைந்துள்ளது. நைல் நதி வட திசை நோக்கி பாயும் நதி எனவே, மேட்டு நிலமான தென் பகுதியில் இருந்து பாய்வதால் இந்த பகுதி மேல் நுபியா என அழைக்கப்படுகிறது. மேல் நுபியா பகுதி தெளிவான வரையரையின்றி அமைந்துள்ளது. இது கீழ் நுபியா பகுதியை விட மேட்டு பகுதி ஆகும்.
# மேல் நூபியா

## புவியியல் அணுகுமுறை

நதிக்கரையில் அமைந்த மேல் நுபியா'''</>]]
புவியியல் ரீதியாக மேல் நுபியா நைல் நதியின் இரண்டாவது மற்றும் ஐந்தாவது கரையின் இடைப்பட்ட பகுதியில் அமைந்துள்ளது. சில நேரங்களில் இரண்டாவது மற்றும் மூன்றாவது நைல் நதி கரையிக்கு உட்பட்ட பகுதி நடு நுபியா என அழைக்கப்படுகிறது மேலும் இதன் தொடர்ச்சியாக மூன்றாவது நைல் நதிக் கரையில் இருந்து தெற்கே மேல் நுபியா என ஏற்கப்படுகிறது. அரசியல் ரீதியாக மேல் நுபியா தற்போதய சூடான் நாட்டின் வடக்கு மற்றும் மத்திய பகுதி ஆகும். இது கர்த்தூம் நகருக்கு தெற்கே அமைந்துள்ளது. அதாவது வெள்ளை நைல் நதி மற்றும் நீல நைல் நதி இணையும் இடத்திற்கு தெற்கே உள்ள பகுதி ஆகும்.
# கீழ் நூபியா

**கீழ் நுபியா** என்பது நுபியாவின் வடக்கு பகுதி ஆகும். இது நைல் நதியின் நீரோட்டம் கொண்ட திசையில் அமைந்துள்ள மேல் நுபியா பகுதியை விட தாழ்வான பகுதியாகும். இது சில நேரங்களில் மேல் எகிப்து பகுதியுடன் இணைத்து கூறப்படுகிறது.
# கீழ் நூபியா

## புவியியல் அணுகுமுறை

நைல் நதியின் முதல் கரையில் இருந்து மற்றும் இரண்டாவது கரை வரையில் அமைந்துள்ள பகுதி கீழ் நுபியா ஆகும். கீழ் நுபியா மற்றும் மேல் எகிப்து பல முறை வெள்ளப்பெருக்கு மூலம் பாதிப்படைந்தது. அஸ்வான் மற்றும் நாசர் ஏரி உருவாக்கத்திற்குப் பின் இது தடுக்கப்பட்டுள்ளது. இந்த நுபியன் பகுதி எகிப்து நாட்டுடன் வரலாற்று தொடர்புடையது.
# கீழ் நூபியா

## வரலாறு

கீழ் நுபியா எகிப்து இராச்சியம் ஆட்சிக்கு கீழ் இருந்தது. பின் குஷ் இராச்சியம் ஆளுகைக்கு வந்தது. அதன் பின் நுபியன் இராச்சியங்களான மகுரியா மற்றும் நோபாடியா வசம் வந்தது.
# பூசா தமிழ்ச்சோலை

பூசா தமிழ்ச்சோலை என்பது புதுதில்லியுள்ள இந்திய வேளாண் ஆராய்ச்சி நிறுவனத்தின் (ICAR - Indian Agricultural Research Institute) தமிழ் மாணவர்களது அமைப்பாகும். இது இந்திய பசுமைப் புரட்சியின் தந்தை மான்கொம்பு சாம்புசிவம் சுவாமிநாதன் (எம்.எஸ்.சுவாமிநாதன்) அவர்களால் தொடங்கப்பட்டது. இந்த அமைப்பானது நீண்ட நெடிய வரலாற்றைக் கொண்ட அமைப்பாகும். இன்று வரை தமிழர் திருநாளான பொங்கல் விழா சிறப்பாக கொண்டாடப்படுகிறது.
# விக்கிப்பீடியா:Statistics/May 2019

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# தமா மக்கள்

**தமா** அரேபியர் அல்லாத ஆபிரிக்கா பழங்குடி இனக்குழு மக்கள் ஆவர். இவர்கள் கிழக்கு சாட் மற்றும் மேற்கு சூடான் நாடுகளில் வாழ்கின்றனர். அவர்கள் நிலோ-சகாரா மொழியான தமா மொழியை பேசுகின்றனர். இவர்களின் மக்கள் தொகை சுமார் 2,00,000–3,00,000 ஆகும். இவர்கள் இஸ்லாம் மதத்தை சேர்ந்தவர்களாகவும் விவசாய வேலைகளை செய்கின்றனர். சாட் நாட்டில் ஏற்பட்ட உள்நாட்டு போரில் (2005-2010) தமா மக்கள் மற்றும் ஜஹாவா மக்களிடையே மோதல்கள் ஏற்பட்டது.
# தமா மக்கள்

## மக்கள்

தமா மக்கள் அரேபியர் அல்லாத ஆபிரிக்கா பழங்குடி மக்கள் ஆவர். இந்த பழங்குடி மக்கள் சாட் நாட்டின் வடகிழக்கு பகுதியான டார் தாமா மற்றும் சூடான் நாட்டின் மேற்கு பகுதியான டர்பர் பகுதிகளில் தங்கள் குடியிருப்புகளை அமைத்து தற்சார்பு வாழ்வாதார விவசாய வேலைகளை செய்து வாழ்கின்றனர். இவர்கள் தினை, அவரை, வெள்ளரி மற்றும் எள் முதலிய பயிர்களை சாகுபடி செய்து வருகின்றனர். மேலும் அவர்கள் மேய்ச்சல் தொழிலையும் செய்கின்றனர். ஆடு, மாடு மற்றும் ஒட்டகம் வளர்த்தல் ஆகும். இவர்களில் பலர் இஸ்லாம் மதத்தை தழுவியவர்கள் ஆவர் இருப்பினும் ஆன்மாவாதம் சார்ந்த நம்பிக்கை உடையவர்கள்.
# லீலா தாமோதர மேனன்

**லீலா தாமோதர மேனன்** (Leela Damodara Menon) என்பவர் ஒர் இந்திய அரசியல்வாதி ஆவார். 1923 ஆம் ஆண்டு சனவரி மாதம் 4 ஆம் தேதி இவர் பிறந்தார். லீலா ஒரு நாடாளுமன்ற உறுப்பினர் ஆவார். மேலும்
இந்திய நாடாளுமன்றத்தின் கேரளா மாநிலங்களவையில் மேலவை உறுப்பினராக இருந்தார். இந்திய தேசிய காங்கிரசு கட்சியின் ஓர் உறுப்பினராகச் செயல்பட்டார். 1995 ஆம் ஆண்டு அக்டோபர் மாதம் 10 ஆம் தேதி காலமானார்.
# நாரா மக்கள்

**நாரா** மக்கள் கிழக்கு சூடான் பழங்குடி மக்கள் ஆவர். இவர்கள் எரித்திரியா நாட்டில் வாழ்கின்றனர். நாரா இனக்குழு மக்கள் நான்கு வகை குழுக்களாக வகைப்படுத்தப்படுகின்றனர். இவர்கள் பழமைமிக்க ஆன்மாவாதம் சார்ந்த நம்பிக்கை உடையவர்கள் ஆனால் தற்போது இஸ்லாம் மதத்தை பின்பற்றுகின்றனர். இவர்கள் தற்சார்பு வாழ்வாதார விவசாய வேலைகளை செய்கின்றனர். நாரா மக்கள் நிலோ-சகாரா மொழியான நாரா மொழியை பேசுகின்றனர்.
# நாரா மக்கள்

## மக்கள்

எரித்திரியா அரசாங்கம் நாரா மக்களே நிலோ-சகாரா மொழிக் குடும்பத்தைச் சேர்ந்த இனக்குழு மக்களில் முதன்மையான குடியிருப்புகளை அமைத்தவர்கள் என அறிவித்துள்ளது. இவர்கள் மேல் நைல் பகுதி மற்றும் காங்கோவில் இருந்து வந்ததாக நம்பப்படுகிறது.  
தற்போது நாரா மக்கள் சுமார் 1,08,000 பேர் உள்ளனர்.  
நாரா மக்கள் நான்கு துணை இனக்குழுக்களாக உள்ளனர் அவர்கள் ஹைகர், மொகார்ப், கொய்டா மற்றும் சன்டோரா ஆவர். பின்னர் எகிப்து ஆளுகை காலத்தில் இவர்கள் இஸ்லாம் மதத்தை தழுவினர். சிலர் கிருத்துவம் மதத்தை பின்பற்றுகின்றனர்.
# நிலோ-சகாரா மொழிகள்

**நிலோ-சகாரா மொழிகள்** என்பவை ஆபிரிக்கா கண்டத்தை சார்ந்த 50-60 மில்லியன் மக்கள் பேசும் ஆப்பிரிக்க மொழிக் குடும்பம் ஆகும். குறிப்பாக சாரி ஆறு மற்றும் நைல் நதி பகுதி மேலும் வரலாற்று ரீதியாக நுபியா பகுதிகள் உட்பட வெள்ளை நைல் மற்றும் நீல நைல் நதிகள் இணையும் இடத்தில் இருந்து வடக்கு ஆப்பிரிக்கா முதலிய 17 நாடுகள் முழுவதும் பரவி காணப்படுகிறது. அவைகள் முறையே மேற்கே அல்ஜீரியா முதல் பெனின் வரையிலும், மத்தியில் லிபியா முதல் காங்கோ வரையிலும் மற்றும் கிழக்கே எகிப்து முதல் தான்சானியா வரையிலும் இம் மொழி பரவியுள்ளது.
# போனி புயல்

**அதி தீவிரப் புயல் போனி** (; ; ) என்பது இந்திய மாநிலங்களான ஒடிசா, மேற்கு வங்கம் ஆகியவற்றிலும் வங்காளதேசம் நாட்டிலும் பாதிப்புகளை ஏற்படுத்திய அதி தீவிரப் புயலைக் குறிக்கும்.
# போனி புயல்

## முன்னெச்சரிக்கை நடவடிக்கைகள்

புயலின் தாக்குதலை எதிர்கொள்ளும் வகையில் விசாகப்பட்டிணத்திலும் ஒடிசா கடற்கரைப் பகுதியிலும் இந்தியக் கடற்படை தமது கப்பல்களை பணியில் ஈடுபடுத்தியது.
# போனி புயல்

## பாதிப்புகள்

புயல் பாதிப்புகளால் 57 பேர் உயிரிழந்தனர். இந்தியாவின் ஒடிசாவில் 35 பேரும், உத்திரப் பிரதேசத்தில் 8 பேரும், வங்கதேசத்தில் 14 பேரும் உயிரிழந்தனர்.
# கிழக்கு சூடானிய மொழி

**கிழக்கு சூடானிய மொழி** நிலோ-சகாரா மொழிகள் குடும்பத்தின் ஒன்பது மொழி பிரிவுகளில் முதன்மையான பிரிவு ஆகும். கிழக்கு சூடானிய மொழி தெற்கு எகிப்து பகுதியில் இருந்து வடக்கு தான்சானியா பகுதி வரைக்கும் பரவி காணப்படுகிறது.
நுபியன் மொழி கிழக்கு சூடானிய மொழியில் இருந்து பிறந்த ஒரு ஆப்பிரிக்க மொழி ஆகும்.
# பிர்சா முண்டா சர்வதேச விமான நிலையம்

**பிர்சா முண்டா சர்வதேச விமான நிலையம்** (சந்தாலிகள் மொழி: ᱵᱤᱨᱥᱟᱹ ᱢᱩᱸᱰᱟᱹ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ); ( *Birsa Munda International Airport*), (IATA: **IXR**, ICAO: **VERC**), ஜார்கண்ட் மாநிலத்தின் தலைநகரான ராஞ்சி நகரைச் சேர்ந்த முதன்மை விமான நிலையம் ஆகும். இந்தியாவின் பழங்குடி சுதந்திரப் போராளி பிர்சா முண்டா பெயரால் இது பெயரிடப்பட்டுள்ளது. நகரத்தின் மையத்திலிருந்து சுமார் 5 கி.மீ. (3.1 மைல்) ஹினோவாவில் இந்த விமான நிலையம் அமைந்துள்ளது. மொத்த விமான நிலையம் 1750 ஏக்கர் பரப்பளவில் பரவியுள்ளது. [2] இந்த விமான நிலையம் ஆண்டுதோறும் 1.5 மில்லியன் பயணிகளால்ப யன்படுத்தப்படுகிறது மற்றும் இந்தியாவில் 26 வது மிகப்பெரிய விமான நிலையமாகும். [3]
# சூடான் அரேபியர்கள்

**சூடான் அரேபியர்** சூடான் நாட்டில் வசிக்கும் பெரும்பான்மை இன மக்கள் ஆவர். இவர்கள் பின்பற்றும் மதம் இஸ்லாம் மதம் ஆகும். இவர்கள் அரபு மொழி பேசுபவர்கள் ஆவர். இவர்கள் பெரும்பாலும் அரபுக்கு மாறிய நுபியன் மக்கள் ஆவர். இவர்கள் இரு பெரும் பிரிவுகளாக நைல் பகுதியில் தங்கள் குடியிருப்புகளை அமைத்துள்ளனர். இன்றளவும் பழங்குடி மக்கள் அரேபியர்களாக மாறி வருகின்றனர்.
# தர்மகர்த்தா முறை (காந்தியம்)

**தர்மகர்த்தா முறை** (*Trusteeship*) என்பது காந்தியடிகளின் ஒரு சமூக-பொருளாதார தத்துவமாகும். இதன்படி செல்வந்தர்கள் தங்கள் மிகுதியான வருமானத்தை பொதுமக்களின் நலன்களுக்காக தர்மகர்த்தாக்களாக இருந்து செலவிட வேண்டும் என்பதாகும். காந்தியின் இந்தக் கோட்பாடானது நிலப்பிரபுக்கள், அரச குடியினர், முதலாளிகள் போன்றோருக்கு ஆதரவாக இருப்பதாக சோசலிசவாதிகளால் கண்டனம் செய்யப்பட்டு, எதிர்க்கப்பட்டது. இந்தக் கோட்பாட்டின்படி, ஏழைகளுக்கு உதவுவதற்காக தங்கள் செல்வத்தின் ஒரு பகுதியை பயன்படுத்த செல்வந்தர்கள் முன்வருவார்கள் என்று காந்தி நம்பினார். இது குறித்து காந்தியடிகளின் சொற்கள் “அறிவுள்ள ஒருவர் அதிகமாகச் சம்பாதிக்க நான் அனுமதிப்பேன்; அவருடைய ஆற்றலை நசுக்கிவிட மாட்டேன். ஆனால், ஒரு தந்தையின் சாம்பாதிக்கும் திறமையுள்ள பிள்ளைகளின் வருவாயெல்லாம் பொதுவான குடும்ப நிதிக்குப் போவதைப் போன்று ஒரு அறிவாளியின் வருமானத்தில் அதிகமிருப்பதெல்லாம் ராஜ்ஜியத்தின் நன்மைக்கு பயன்பட வேண்டும் தர்மகர்த்தாக்கள் என்ற வகையில்தான் அவர்கள் சம்பாதிக்க வேண்டும்.” காந்தி தனது ஆதரவாளர்களுடன் சிறையிலிருந்து விடுவிக்கப்பட்ட பிறகு, ஒரு எளிய நடைமுறையாக இந்த சூத்திரத்தை உருவாக்கினார். இந்த தர்மகர்த்தா சூத்திரத்தை நடைமுறைப் படுத்தும் வழி குறித்த வரைவு அறிக்கையானது காந்தியின் சக ஊழியர்களான *நாரரி பாரிக்* மற்றும் *கிஷோர்லால் மஷ்ருவாலா* ஆகியோரால் தயாரிக்கப்பட்டு, *எம். எல். தந்த்வாலாவால்* மேம்படுத்தப்பட்டது.
# தர்மகர்த்தா முறை (காந்தியம்)

## தாக்கங்கள்

காந்தியின் இந்த தர்மகர்த்தா முறையானது டாட்டா குழுமத்தின் நிறுவனரான, ஜெ. ர. தா. டாட்டாவைக், கவர்ந்தது. இந்த யோசனையின் அடிப்படையில் அவர் தனது தனி மற்றும் தொழில் வாழ்க்கையையில் வளர்த்தெடுத்தார்.
# ஒசஹள்ளி

**ஒசஹள்ளி** (HOSAHALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# ஒசஹள்ளி

## மக்கள்வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது.
# தண்டுவட நரம்பு

**தண்டுவட நரம்பு** என்பது ஒரு கலப்பு நரம்பு ஆகும். இது உடலுக்கும் தண்டுவடத்திற்கும் இடையே இயக்கு, உணர்ச்சி மற்றும் தன்னியக்க சமிக்ஞைகளை எடுத்துச்செல்கின்றன. மனித உடலில் 31 இணை தண்டுவட நரம்புகள் முள்ளந்தண்டு வடத்திலிருந்து பக்கத்திற்கு ஒன்றாக முள்ளந்தண்டு நிரல் ஊடே வெளியேருகின்றன. தண்டுவட நரம்புகள் முள்ளந்தண்டு நிரல்லில் உள்ள எலும்களான கழுத்து முள்ளந்தண்டெலும்புகள், நெஞ்சு முள்ளந்தண்டெலும்புகள், நாரி முள்ளந்தெண்டெலும்புகள், திருவெலும்பு மற்றும் வாலெலும்பு என அவைகளின் பெயர்களினாலேயை அழைக்கப்படுகிறது. இவைகள் முறையே 8 இணை **கழுத்து தண்டுவட நரம்புகள்**, 12 இணை **நெஞ்சு தண்டுவட நரம்புகள்**, 5 இணை **நாரி தண்டுவட நரம்புகள்**, 5 இணை **திருவெலும்பு தண்டுவட நரம்புகள்** மற்றும் 1 இணை **வாலெலும்பு தண்டுவட நரம்பு** ஆகும். தண்டுவட நரம்புகள் புற நரம்பு மண்டலத்தின் பகுதிகள் ஆகும்.
# தண்டுவட நரம்பு

## அமைப்பு

அணைத்து தண்டுவட நரம்புகளும் கலப்பு நரம்புகள் ஆகும். தண்டுவட நரம்பு வயிற்றுப்புற நரம்பு வேர் மற்றும் முதுகுப்புற நரம்பு வேர் இணைவதன் மூலம் உருவாகிறது. முதுகுப்புற நரம்பு வேர் உட்காவும் நரம்பு இழைகளையும் வயிற்றுப்புற நரம்பு வேர் வெளிக்காவும் நரம்பு இழைகளையும் கொண்டது. எனவே தண்டுவட நரம்புகள் உடலுக்கும் முள்ளந்தண்டு வடத்திற்கும் இடையே சமிக்ஞைகளை கடத்துகிறது. தண்டுவட நரம்புகள் முள்ளந்தண்டு வடத்திலிருந்து அடுத்தடுத்த முள்ளந்தண்டு எலும்புகள் உருவாக்கும் துளை வழியே வெளியேறுகிறது. ஆனால் முதல் இணை தண்டுவட நரம்புகள் **சி1** பிடர் எலும்புக்கும் மற்றும் அட்லசுக்கும் இடையேயுள்ள துளை வழியாக வெளியேறுகிறது.
.
2. Somatic afferent.
3,4,5. Sympathetic efferent.
6,7. Sympathetic afferent]]
முள்ளந்தண்டு நிரலின் வெளியே தண்டுவட நரம்புகள் இரு கிளைகளாக பிரிகின்றன அவைகள் முறையை முதுகுப்புற கிளை மற்றும் வயிற்றுப்புற கிளை ஆகும். முதுகுப்புற கிளை உடலின் பின்புறத்திற்கு இயக்கு விசை, உணர்வு, தானியக்கு சமிக்ஞைகளை கடத்துகிறது. வயிற்றுப்புற கிளை உடலின் முன்புறம், கை மற்றும் கால் பகுதிகளுக்கு இயக்கு விசை, உணர்வு, தானியக்கு சமிக்ஞைகளை கடத்துகிறது.  
சில வயிற்றுப்புற கிளை தண்டுவட நரம்புகள் அடுத்தடுத்த வயிற்றுப்புற கிளைகளுடன் சேர்ந்து தண்டுவட நரம்பு பின்னலகளை உருவாக்கி ஒன்றாக உடல் பாகங்களை கட்டுப்படுத்துகின்றன.
# தண்டுவட நரம்பு

## அமைப்பு

### முக்கிய தண்டுவட நரம்பு பின்னல்கள்

மனித உடலில் உள்ள சில தண்டுவட நரம்பு பின்னல்கள் முறையே கழுத்து, மேற்கை, நாரி மற்றும் திருவெலும்பு தண்டுவட நரம்பு பின்னல் ஆகும்.
# முதுகுப்புற நரம்பு வேர்

**முதுகுப்புற நரம்பு வேர்** (அல்லது **பின்புற நரம்பு வேர்**) என்பது தண்டுவட நரம்புகளை உருவாக்கும் முள்ளந்தண்டு வடத்திலிருந்து வரும் இரு நரம்பு வேர்களில் ஒன்று. முள்ளந்தண்டு வடத்திலிருந்து வரும் பின்புற நரம்பு வேர் முதுகுப்புற நரம்பு வேர் திரள்களுடன் இணைகிறது. பின் அங்கிருந்து முன்புற நரம்பு வேருடன் இணைந்து தண்டுவட நரம்பை உருவாக்குகிறது. பின்புற நரம்பு வேர் உட்காவும் நரம்பு மூலம் உணர்வுகளை சமிக்ஞைகளாக தண்டுவடத்திற்கு எடுத்துச்செல்கிறது.
# வயிற்றுப்புற நரம்பு வேர்

உடற்கூறியல் மற்றும் நரம்பியல்களின் படி **வயிற்றுப்புற நரம்பு வேர்** அல்லது **முன்புற நரம்பு வேர்** தண்டுவட நரம்புகளின் வெளிக்காவும் நரம்பு இழைகளைக் கொண்ட நரம்பு வேர் ஆகும். இது கட்டளை சமிக்ஞைகளை தண்டுவடத்திலிருந்து கொண்டுவருகிறது. முன்புற நரம்பு வேர் முதுகுப்புற நரம்பு வேருடன் இணைந்து கலப்பு நரம்புகளான தண்டுவட நரம்புகளை உருவாக்குகிறது.
# தண்டுவட நரம்புத் திரள்

**முதுகுப்புற நரம்பு வேர் திரள்** (அல்லது **தண்டுவட நரம்புத் திரள்** மற்றும் **பின்புற நரம்பு வேர் திரள்**) என்பது நரம்பணுக்கள் திரளாக அமைந்த ஒரு தொகுப்பு ஆகும். இது பின்புற நரம்பு வேரைத் தொடர்ந்து முன்புற நரம்பு வேருடன் இணைந்து தண்டுவட நரம்புகளை உருவாக்குகிறது. இது பல உணர்வு நரம்பணுக்களால் ஆண திரள் ஆகும். எனவே இவை முதல் வரிசை நரம்பணுக்கள் எனப்படுகிறது.
# தண்டுவட நரம்புத் திரள்

## அமைப்பு

இந்த நரம்புத் திரள் முள்ளந்தண்டு நிரல்களின் அடுத்தடுத்த எலும்புகளால் உருவாக்கப்பட்ட துளைக்குள் அமைந்துள்ளது. நரம்புத் திரள் உடலில் ஏற்படும் வலி முதலிய உணர்வுகளை பின்புற நரம்பு வேர் மூலம் தண்டுவடத்திற்கு கடத்துகிறது.
# முதுகுப்புற கிளை

**முதுகுப்புற கிளை** (அல்லது **பின்புற கிளை**) (இலத்தீன்-**Dorsal ramus**) தண்டுவட நரம்புகளின் முதன்மை கிளைகளில் பின்புற கிளையாகும். தண்டுவட நரம்புகளின் இரு முதன்மை பிரிவகள் முதுகுப்புற கிளை மற்றும் வயிற்றுப்புற கிளை ஆகும். தண்டுவட நரம்பின் முதுகுப்புற கிளை உடலின் பின்புற பகுதிக்கு (தோல் மற்றும் தசைகள்) நரம்புகளை வழங்குகிறது.
# முதுகுப்புற கிளை

## அமைப்பு

பின்புற மற்றும் வயிற்றுப்புற நரம்பு வேர் இணைந்து உருவான தண்டுவட நரம்புகள் இரு முதன்மை பிரிவுகளாக பிரிகிறது. இதில் பின்புற முதன்மை பிரிவான முதுகுப்புற கிளை உலலின் பின்புறப் பகுதியில் தோல், தசைகளுக்கு நரம்புகளை வழங்குகிறது. எனவே உடலின் பின்புற பகுதியின் உடல உணர்வுகள் மற்றும் உடல இயக்கு விசைகளை கட்டுப்படுத்துகிறது. தண்டுவட நரம்பு மற்றும் அதன் இரு முதன்மை பிரிவுகள் இரண்டும் கலப்பு நரம்புகள் ஆகும்.
# மார்வெல் வரைகதைகள் அடிப்படையிலான திரைப்படங்களின் பட்டியல்

மார்வெல் வரைகதை அமெரிக்க வரைகதைப் புத்தகங்கள் மற்றும் அதன் தொடர்பான ஊடகங்களின் வெளியீட்டாளர் ஆவார். ஸ்பைடர் மேன், அயன் மேன், ஹல்க், தோர், கேப்டன் அமெரிக்கா, பிளாக் பாந்தர், டாக்டர் ஸ்ட்ரேஞ்ச், வால்வரின், டேர்டெவில் மற்றும் டெட்பூல் போன்ற பல சூப்பர் ஹீரோஸ் கற்பனைக் கதாபாத்திரைகளை உருவாக்கியது மார்வெல் வரைகதை ஆகும். அவெஞ்சர்ஸ், எக்ஸ்-மென், ஃபெண்டாஸ்டிக் ஃபோர், கார்டியன்ஸ் ஒப் த கலக்ஸி போன்ற சூப்பர் ஹீரோ வகையான ஒரு கற்பனைப் பாத்திரக் குழுவைக் குறிக்கும். மார்வெளின் கற்பனைக் கதாபாத்திரங்கள் அனைத்துமே மார்வெல் அண்டம் எனும் ஓர் ஒற்றை இடத்தில் நியூ யார்க் போன்ற நிஜ நகரங்களில் வாழ்வதாக சித்தரிக்கப்பட்டது.  
இந்த கதாபாத்திரைகளை மையமாக வைத்து திரைப்படத் தொடர்கள், தொலைக்காட்சி நாடகங்கள், இயங்குபடம் மற்றும் விளையாட்டுகள் போன்றவை எடுக்கப்பட்டுள்ளது.
# மார்வெல் வரைகதைகள் அடிப்படையிலான திரைப்படங்களின் பட்டியல்

## நேரடி அதிரடி திரைப்படங்கள்

### மார்வெல் பதிப்பிலிருந்து

;ஐகான் வரைகதைகள்
| ஆண்டு | தலைப்பு | தயாரிப்பு நிறுவனம் | குறிப்புகள் |
| --- | --- | --- | --- |
| 2010 | கிக்-ஆஸ் | மார்வ் பிலிம்ஸ் / பிளான் பீ எண்டர்டெயின்மெண்ட் |  |
| 2013 | கிக்-ஆஸ் 2 | யுனிவர்சல் ஸ்டுடியோஸ் மூலம் விநியோகம் செய்யப்பட்டது. |  |
| 2015 | கிங்க்ஸ்மேன்: த சீக்ரெட் சர்வீஸ் | 20ஆம் சென்சுரி பாக்ஸ் மூலம் விநியோகம் செய்யப்பட்டது. |  |
| 2017 | கிங்க்ஸ்மேன் 2 |  |  |
| வரவிருக்கும் திரைப்படங்கள் |  |  |  |
| 2020 | கிங்க்ஸ்மேன் 3 |  |  |  
;மாலிபு வரைகதைகள்
| ஆண்டு | தலைப்பு | தயாரிப்பு நிறுவனம் | குறிப்புகள் |
| --- | --- | --- | --- |
| 1997 | மென் இன் பிளாக் | கொலம்பியா பிக்சர்ஸ் / அம்ப்ளின் என்டர்டெயின்மென்ட் / பார்க்ஸ் + மெக்டொனால்ட் புரொடக்ஷன்ஸ் | 1 ஆஸ்கார் விருதை வென்றது, மேலும் 2 பேருக்கு பரிந்துரைக்கப்பட்டது |
| 2002 | மென் இன் பிளாக் 2 |  |  |
| 2012 | மென் இன் பிளாக் 3 |  |  |
| 2019 | மென் இன் பிளாக் : இன்டர்நேஷனல் | கொலம்பியா பிக்சர்ஸ் / அம்ப்ளின் என்டர்டெயின்மென்ட் / பார்க்ஸ் + மெக்டொனால்ட் புரொடக்ஷன்ஸ் / இமேஜ் நேஷன் / டென்சென்ட் பிக்சர்ஸ் |  |
# மார்வெல் வரைகதைகள் அடிப்படையிலான திரைப்படங்களின் பட்டியல்

## இயங்குபடம் திரைப்படங்கள்

| ஆண்டு | தலைப்பு | தயாரிப்பு நிறுவனம் | குறிப்புகள் |
| --- | --- | --- | --- |
| 2014 | பிக் ஹீரோ 6 | வால்ட் டிஸ்னி அனிமேஷன் ஸ்டுடியோஸ் | சிஜிஐ அனிமேஷன்: சிறந்த அனிமேஷன் அம்சத்திற்கான ஆஸ்கார் விருதை வென்றது. |
| 2018 | ஸ்பைடர் மேன்: இன்டோ ஸ்பைடர் வேர்ஸ் | சோனி பிக்சர்ஸ் அனிமேஷன் | சிஜிஐ அனிமேஷன்; சிறந்த அனிமேஷன் அம்சத்திற்கான கோல்டன் குளோப், சிறந்த அனிமேஷன் அம்சத்திற்கான பாஃப்டா மற்றும் சிறந்த அனிமேஷன் அம்சத்திற்கான ஆஸ்கார் விருதை வென்றது. |
# தர்புகா சிவா

**தர்புகா சிவா (**Darbuka Siva) என்பவர் இந்திய இசையமைப்பாளர், நடிகர் ஆவார். தனுஷ் நடிப்பில் வெளியாகவுள்ள எனை நோக்கி பாயும் தோட்டா திரைப்படத்தின் மறு வார்த்தை பேசாதே பாடலின் மூலம் பரவலான கவனத்தை பெற்றவர். துவக்கத்தில் மிஸ்டர் எக்ஸ் என பெயரிட்டு பாடலை வெளியிட்டனர். மார்ச் 13, 2015இல் வெளியான ராஜதந்திரம் திரைப்படத்தில் நடிகராக அறிமுகமானார். கிடாரி திரைப்படத்தி மூலமாக இசையமைப்பாளராக அறிமுகமானார்.
# தர்புகா சிவா

## திரைப்பட வாழ்க்கை

| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 2015 | ராஜதந்திரம் (2015 திரைப்படம்) | தமிழ் | தீபன் (குள்ளன்) |
| கிடாரி (2016 திரைப்படம்) | தமிழ் |  |  |
| 2016 | பலே வெள்ளையத்தேவா | தமிழ் |  |
| மோ | தமிழ் | குமார் |  |
| தொடரி (திரைப்படம்) | தமிழ் | ராஜபாண்டி |  |
| 2017 | என்னை நோக்கி பாயும் தோட்டா | தமிழ் |  |
| 2017 | நிமிர் | தமிழ் |  |
| 2019 | ராக்கி | தமிழ் |  |
| *கே-13* | தமிழ் |  |  |
# தர்புகா சிவா

## இவற்றையும் காண்க

இசையமைப்பாளர்களின் பட்டியல்
# சிவகாமி அம்மையார் நினைவு பெண் குழந்தைகள் பாதுகாப்பு திட்டம்

**சிவகாமி அம்மையார் நினைவு பெண் குழந்தைகள் பாதுகாப்பு திட்டம் ** என்பது தமிழ்நாடு அரசின் ஒரு திட்டமாகும். இத்திட்டத்தின் நோக்கமானது குடும்பங்களிலில் ஆண் வாரிசு வேண்டும் என்ற கருத்தை மாற்றுதல், குடும்பக்கட்டுப்பாட்டை ஊக்குவித்தல், பெண் சிசுக் கொலையை ஒழித்தல், ஏழை குடும்பங்களில் பெண் குழந்தைகளுக்கு நல்வாழ்வு அளித்தல், பெண் குழந்தையின் மதிப்பை உயர்த்துதல் ஆகும்.
# சிவகாமி அம்மையார் நினைவு பெண் குழந்தைகள் பாதுகாப்பு திட்டம்

## நிபந்தனைகள்

- குடும்பத்தில் ஒன்று அல்லது இரண்டு பெண் குழந்தைகள் மட்டுமை இருக்கவேண்டும்.
- ஆண் குழந்தை இருக்கக் கூடாது பின்னாளில் ஆண் குழந்தையைத் தத்தெடுக்கவும் கூடாது.
- 35 வயதுடைய பெற்றொரில் ஒருவர் கருத்தடை அறுவைச் சிகிச்சை செய்திருக்க வேண்டும்.
- விண்ணப்பதாரர்கள் அல்லது அவர்கது பெற்றோர் தமிழகத்தில் பத்தாண்டுகள் வசித்தவராக இருக்கவேண்டும்.
- திட்டம் 1இன் கீழ் விண்ணப்பிப்பவர்கள் குழந்தை பிறந்த மூன்று ஆண்டுகளுக்குள் விண்ணப்பிக்கவேண்டும்.
- திட்டம் 2இன் கீழ் விண்ணப்பிப்பவர்கள் இரண்டாவது குழந்தை பிறந்த மூன்று ஆண்டுகளுக்குள் விண்ணப்பிக்க வேண்டும்.
- குடும்ப ஆண்டு வருமானமானது 72000க்கு மிகாமல் இருக்க வேண்டும்.
# சிவகாமி அம்மையார் நினைவு பெண் குழந்தைகள் பாதுகாப்பு திட்டம்

## இணைக்க வேண்டிய சான்றுகள்

- குழந்தையின் பிறப்புச் சான்று
- பெற்றோரின் வயது சான்று
- குடும்ப நல அறுவைச் சிகிச்சை சான்று
- வருமானச் சான்று
- குடும்பத்தில் ஆண் குழந்தை இல்லை என்ற சான்று
- இருப்பிடச் சான்று
# சிவகாமி அம்மையார் நினைவு பெண் குழந்தைகள் பாதுகாப்பு திட்டம்

## வைப்புத் தொகையும், தகுதிகளும்

- **திட்டம் 1**: 01 ஆகத்து 2011 அன்றோ அல்லது அதற்கு பிறகோ பிறந்து குடும்பத்தில் ஒரேயொரு பெண் குழந்தை மட்டும் இருப்பின் அந்தப் பெண் குழந்தைப் பெயரில் ரூ. 50,000 காலவரை வைப்புத்தொகை வைக்கப்படும். (திட்டம் 1 இன் கீழ் பயனடைந்த பெண் குழந்தை இறந்துவிட்டால் அந்தக் குழந்தையின் தாயாருக்கு முதிர்வுத் தொகை வழங்கப்படும். தாயாரும் இறந்துவிட்டால் குழந்தையின் தந்தைக்கு வழங்கப்படும். இருவரும் இல்லாத நிலை ஏற்பட்டால் அரசுக்கு சென்றுவிடும்.
- **திட்டம் 2**: 01 ஆகத்து 2011 அன்றோ அல்லது அதற்கு பிறகோ பிறந்து குடும்பத்தில் இரண்டு பெண் குழந்தைகள் மட்டும் இருப்பின், ஒவ்வொரு பெண் குழந்தைகளின் பெயரிலும் தலா ரூ.25,000 நிலை வைப்புத்தொகை வைக்கப்படும். திட்டம் 2ன் கீழ் பயனடைந்த பெண் குழந்தையானது இறந்துவிட்டால் உயிருடன் இருக்கும் மற்றொரு குழந்தைக்கு முதிர்வுத் தொகை வழங்கப்படும். இத்திட்டத்தில் சேரும் குழந்தையின் பெயரில் வைக்கப்படும் வைப்புத் தொகையானது ஒவொரு ஐந்தாண்டு முடிவிலும் புதிப்பிக்கப்பட்டு 18ஆம் ஆண்டு நிறைவடையும்போது வட்டியுடன் கூடிய முதிர்வுத் தொகை 10ஆம் வகுப்பு தேர்வு எழுதிய பெண் குழந்தைக்கு அளிக்கப்படும்.
# கர்ண் சர்மா

**கர்ண் விநோத் சர்மா (**Karn Vinod Sharma (பிறப்பு: அக்டோபர் 23, 1987) இந்தியத் துடுப்பாட்ட வீரர் ஆவார். இடது கை மட்டையாளரான இவர் இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டியில் அறிமுகமானார். நவம்பர் 13, 2014இல் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். டிசம்பர் 9, 2014 இல் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அரிமுகமானார்.
# கர்ண் சர்மா

## உள்ளூர்ப் போட்டிகள்

2007-08 ஆம் ஆண்டிற்கான ரஞ்சிக் கோப்பைத் தொடரில் இரயில்வே அணிக்காக முதல் தரத் துடுப்பாட்டப் போட்டிகளில் அறிமுகமானார். அந்தத் தொடரில் சம்மு காசுமீர் அணிக்கு எதிரான போட்டியில் 232 பந்தில் 120 ஓட்டங்களை எடுத்தார். 2018-19 ஆம் ஆண்டிற்கான துலீப்கோப்பைக்கான அணியில் இவருக்கு இடம் கிடைத்தது. 2018-19 ஆம் ஆண்டிற்கான விஜய் அசாரே கோப்பைக்கான தொடரில் 8 போட்டிகளில் 12 இலக்குகளைக் கைப்பற்றி அதிக இலக்குகளை வீழ்த்திய ஆந்திரப் பந்து வீச்சாளர்களில் முதலிடம் பிடித்தார்.
# கரண் சர்மா

**கரண் சர்மா** (''Karan Sharma, பிறப்பு: நவம்பர் 2, 1996) ஓர் இந்தியத் துடுப்பாட்ட வீரர் ஆவார். 2018-19 ஆம் ஆண்டிற்கான விஜய் அசாரே துடுப்பாட்ட கோப்பை தொடரில் இவர் அறிமுகமானார்.
# கரண் சர்மா

## பிறப்பு

இவர் நவம்பர் 2, 1996இல் அம்ரித்சர், பஞ்சாப்பில் பிறந்தார்.
# கரண் சர்மா

## உள்ளூர்ப் போட்டிகள்

செப்டமபர் 20, 2018இல் துடுப்பாட்ட அணிக்காக முதல்தரத் துடுப்பாட்டப் போட்டிகளில் அறிமுகமானார். இதுவரை 7 போட்டிகளில் விளையாடி 50 ஓட்டங்களை எடுத்துள்ளார்.